CELEX: 62010CJ0200
Language: sl
Date: 2011-05-05 00:00:00
Title: Sodba Sodišča (osmi senat) z dne 5. maja 2011. # Evropaïki Dynamiki - Proigmena Systimata Tilepikoinonion Pliroforikis kai Tilematikis AE proti Evropski komisiji. # Pritožba - Arbitražna klavzula - Pogodba v zvezi s finančno podporo Skupnosti, dodeljeno projektu v okviru programa "eContent" - Odstop od pogodbe s strani Komisije - Povračilo upravičenih stroškov - Obrazložitev sodbe Splošnega sodišča. # Zadeva C-200/10 P.

Sodba Sodišča (osmi senat) z dne 5. maja 2011 – Evropaïki Dynamiki proti Komisiji
      (Zadeva C‑200/10 P)
      „Pritožba – Arbitražna klavzula – Pogodba v zvezi s finančno podporo Skupnosti, dodeljeno projektu v okviru programa ‚eContent‘ – Odstop Komisije od pogodbe – Povračilo upravičenih stroškov – Obrazložitev sodbe Splošnega sodišča“
      1.                     Postopek – Ugovor nedopustnosti – Ugovor, ki ni utemeljen z natančnimi trditvami – Zavrnitev ugovora (Poslovnik Sodišča, člen
            91) (Glej točke od 17 do 19.)
      2.                     Pritožba – Razlogi – Kršitev obveznosti odgovoriti na tožbene razloge in predloge strank – Tožbeni razlog, s katerim se želi
            dokazati upravičenost stroškov, nastalih z izvršitvijo pogodbe o finančni pomoči Unije pri projektu v okviru programa z elektronsko
            vsebino – Opustitev določanja s strani Splošnega sodišča – Utemeljena pritožba (člen 272 PDEU; Statut Sodišča, člen 58, prvi
            odstavek) (Glej točke 32, 33, 42 in 43.)
      3.                     Pritožba – Razlogi – Razlog, prvič naveden v okviru pritožbe – Nedopustnost (Poslovnik Sodišča, člen 113(1)) (Glej točki 67
            in 68.)
      4.                     Pritožba – Razlogi – Napačna presoja dejstev – Nedopustnost – Nadzor Sodišča nad presojo dejstev, predloženih Splošnemu sodišču
            – Izključitev, razen ob izkrivljanju (člen 256 PDEU; Statut Sodišča, člen 58, prvi odstavek) (Glej točke od 81 do 84.)
      Predmet 
      
         
               Pritožba zoper sodbo Splošnega sodišča (četrti senat) z dne 9. februarja 2010 v zadevi Evropaïki Dynamiki proti Komisiji (T-340/07),
                  s katero je Splošno sodišče zavrnilo tožbo, ki temelji na arbitražni klavzuli in v kateri je predlagano, naj se Komisiji naloži
                  plačilo zneskov, ki jih domnevno dolguje pritožnici, in odškodnine zaradi odstopa od pogodbe o finančni podpori Skupnosti,
                  dodeljene projektu „e-Content Exposure and Business Opportunities“ (EEBO) (pogodba št. EDC-53007 EEBO/27873), ki je bila sklenjena
                  v okviru večletnega programa Skupnosti za spodbujanje razvoja in uporabe evropskih digitalnih vsebin v globalnih omrežjih
                  in za pospeševanje jezikovne raznolikosti v informacijski družbi (Program „eContent“).
               
            
         Izrek 
      
         
                  1.
               
               
                  
               
               
                  	Sodba Splošnega sodišča Evropske unije z dne 9. februarja 2010 v zadevi Evropaïki Dynamiki proti Komisiji (T-340/07) se razveljavi
                     v obsegu, v katerem Splošno sodišče v tej sodbi ni odločilo o predlogih Evropaïki Dynamiki – Proigmena Systimata Tilepikoinonion
                     Pliroforikis kai Tilematikis AE, s katerimi je zahtevano, naj Komisija tej družbi kljub odstopu od pogodbe EDC 53007 EEBO/27873
                     plača znesek 172.588,62 EUR, ki ustreza stroškom, ki jih Komisija še ni povrnila, ta družba pa jih je imela v okviru navedene
                     pogodbe.
                  
               
            
         
                  2.
               
               
                  
               
               
                  	Zadeva se vrne v odločanje Splošnemu sodišču Evropske unije, da to odloči o navedenih predlogih Evropaïki Dynamiki – Proigmena
                     Systimata Tilepikoinonion Pliroforikis kai Tilematikis AE.
                  
               
            
         
                  3.
               
               
                  
               
               
                  	Odločitev o stroških se pridrži.